Átalakítás
Egyszerűen átalakíthatunk át 10-es számrendszerből bármilyen számrendszerbe a következő algoritmussal: Az algoritmus a maradékos osztáson alapszik. A számot elosztjuk a számrendszer számával (Ha 5-ös számrendszerbe szeretnénk alakítani 10-esből, akkor 5-tel osztjuk a számot). Az így kapott hányadost ismét elosztjuk és azt addig folytatjuk, amíg a hányados 0 nem lesz. Ezután a maradékokat visszafele olvasva(itt lentről felfele) megkapjuk a kívánt számrendszerbeli alakját az eredeti számunknak. Ez az algoritmus alkalmazható bármilyen számrendszerből bármilyenbe való alakításra is. !Figyelem: Ha például 2-esből alakítanánk 6-osba, akkor a 2-es számrendszerbeli számot a 6-os kettes-számrendszerbeli értékével kell osztani tehát 110-el.) Például a 12473 7-es számrendszerbeli szám 10-es számrendszerbe váltása:
Osztandó | Osztó | Hányados | Maradék
12473 | 7 | 1781 | 6
1781 | 7 | 254 | 3
254 | 7 | 36 | 2
36 | 7 | 5 | 1
| 5 | 7 | 0 | 5

Eredmény: 51236
Másik példa a 65280 9-es számrendszerbeli szám 13-as számrendszerbe váltása:
Osztó: 14, mert a 13 10-es számrendszerbeli szám 9-es számrendszerben 14.

Osztandó | Osztó | Hányados | Maradék
65280 | 14 | 4505 | 7
4505 | 14 | 313 | 12(B)
313 | 14 | 21 | 8
21 | 14 | 1 | 6
| 1 | 14 | 0 | 1

Eredmény: 168B7
Másik lehetőség: tetszőleges számrendszerből 10-es számrendszerbe alakítás. A tetszőleges számrendszerbeli szám számjegyeit leírjuk fordított sorrendben és beszorozzuk a számrendszer hatványaival sorban.
Például 10110111 2-es számrendszerbeli szám 10-es számrendszerbe váltása:

Számjegy | Szorzó | Összeg
1 | 1 | 1
1 | 2 | 3
1 | 4 | 7
0 | 8 | 7
1 | 16 | 23
1 | 32 | 55
0 | 64 | 55
1 | 128 | 183

Eredmény: 183
A teljesség kedvéért egy harmadik lehetőség: Ha egyik számrendszer hatványa a másiknak (pl a 16-os szám 2 4-edik hatványa) akkor a számot ugyanolyan hosszú részekre osztjuk és a helyükbe beírjuk a másik számrendszerbeli értéket.
Például 1010110101 2-es számrendszerbeli szám 16-es számrendszerbe váltása:

Részek 2-es számrendszerben | 0010 | 1011 | 0101
Értékek 16-os számrendszerben | 2 | B | 5

Eredmény: 2B5